proxectonos/corpus_dominio_legal_administrativo_tmp huggingface dataset:
02/02/2015 | Administración LocalMunicipal
Ferrol
Facenda e Patrimonio
Padrón aparcadoiro A Magdalena febreiro 2015

O día 21/01/2015 por decreto da Alcaldía o Padrón municipal do aparcadoiro subterráneo do Mercado da Magdalena correspondente ó mes de febreiro de 2015. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, O concelleiro-delegado de Economía, Facenda e Recursos Humanos Asdo.: Alejandro Langtry Caínzos
02/02/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.47364. Vivenda unifamiliar. Concello de Oleiros

Jasmin Ynfante Ayarra, solicita de Augas de Galicia por atoparse nas marxes do río San Pedro, a autorización de obras, na parcela de ref. catastral 2766313NH5926N, no lugar de A Veiga, parroquia de San Pedro de Nós (San Pedro), Concello de Oleiros (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.47364. As obras solicitadas consisten na construción dunha vivenda unifamiliar de planta baixa. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oleiros ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 14 de xaneiro de 2015 O xefe do servizo territorial Néstor Rodríguez Arias
02/02/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.47014. LMTS y CTS. Concello de Ortigueira

Unión Fenosa Distribución S. A. solicita de Augas de Galicia por atoparse nas marxes do río Maior, a autorización de obras, no lugar de Cuiña, parroquia de Cuíña (Santiago), Concello de Ortigueira (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.47014. As obras solicitadas consisten na execución da separata de “LMTS y CTS Cuiña”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ortigueira ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 14 de xaneiro de 2015 O xefe do servizo territorial Néstor Rodríguez Arias
02/02/2015 | Administración LocalMunicipal
Fene
Secretaría
Bases da convocatoria pública de subvencións que rexerán as axudas ás comparsas que participen nos actos programados con motivo do Entroido 2015 do Concello de Fene

ANUNCIO Bases da convocatoria pública de subvencións que rexerán as axudas ás comparsas que participen nos actos programados con motivo do Entroido 2015 do Concello de Fene. A Alcaldía, mediante resolución núm.52 do 16 de xaneiro de 2015, procedeu á aprobación das bases da convocatoria pública de subvencións que rexerán as axudas ás comparsas que participen nos actos programados con motivo do Entroido 2015 do Concello de Fene. O prazo para a presentación de solicitudes rematará o luns 9 de febreiro de 2015. Fene, 20 de xaneiro de 2015. O alcalde Gumersindo P. Galego Feal
02/02/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.47189. Peche perimetral e caseto. Concello de Laxe

Jean Franco Janka Vanciu, solicita de Augas de Galicia por atoparse nas marxes do río San Amedio, a autorización de obras, nas parcelas 508 e 509 do polígono 504, no lugar de Papaio, parroquia de Serantes (Santa María), Concello de Laxe (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.47189. As obras solicitadas consisten no peche de parcelas mediante postes de formigón e malla metálica e portalón de dúas follas; instalación dunha caseta desmontable para gardar apeiros de labranza. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Laxe ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 14 de xaneiro de 2015 O xefe do servizo territorial Néstor Rodríguez Arias
02/02/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.47211. Garaxe. Concello de Oleiros

Julito Raymond Charles Strohecker Perez Chuecos, solicita de Augas de Galicia por atoparse nas marxes do río da Cova, a autorización de obras, na parcela de refe. catastral 6578903NH5967N, no lugar de Saltoxo - A Cova - rúa Esquío, parroquia de Oleiros (Santa María), Concello de Oleiros (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.47211. As obras solicitadas consisten na construción dun garaxe cunha ocupación de 45 m2. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oleiros ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 15 de xaneiro de 2015 O xefe do servizo territorial Néstor Rodríguez Arias
02/02/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.47456. Parque infantil e biosalufable. Concello de Ares

Concello de Ares, solicita de Augas de Galicia por atoparse nas marxes do río s/d, a autorización de obras, no lugar de Pedrós, parroquia de Ares (San Xosé), Concello de Ares (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.47456. As obras solicitadas consisten na construción dun parque infantil e biosaludable. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ares ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 19 de xaneiro de 2015 O xefe do servizo territorial Néstor Rodríguez Arias
02/02/2015 | Administración LocalMunicipal
Cee
Aprobación definitiva da modificación das bases de execución do orzamento 2014

ANUNCIO O Pleno do Concello de Cee, na sesión extraordinaria realizada o día 15 de decembro de 2014, acordou modificar as bases de execución do orzamento para o exercicio 2014. O dito acordo estivo exposto ao público durante o prazo de 15 días hábiles, co fin de que os interesados puidesen examinar o expediente e presentar as reclamacións que estimasen oportunas, sen que durante este prazo se presentase alegación ou reclamación algunha, polo que se entende definitivamente adoptado o acordo. Publícase, a continuación, o texto da modificación das bases de execución do orzamento: Modifícanse as BEO para o 2014 incluíndo como base de execución número 24 bis a seguinte: FACTURACIÓN POR MEDIOS ELECTRÓNICOS Estarán obrigados a facturar por medios electrónicos todos os provedores que entreguen bens ou presten servizos neste Concello dende o 15 de xaneiro de 2015 e en concreto, tal e coma dispón o artigo 4 da Lei 25/2013, de 27 de decembro de impulso da factura electrónica e a creación do rexistro contable de facturas no sector público: – Sociedades anónimas. – Sociedades de responsabilidade limitada. – Persoas xurídicas e entidades sen personalidade xurídica que carezan de nacionalidade española. – Establecementos permanentes e sucursais de entidades non residentes en territorio español nos termos que establece a normativa tributaria. – Unións temporais de empresas. – Agrupación de interese económico, Agrupación de interese económico europea, Fondo de Pensións, Fondo de capital risco, Fondo de inversións, Fondo de utilización de activos, Fondo deregularización do mercado hipotecario, Fondo de titulación hipotecaria o Fondo de garantía de inversións. En virtude da potestade regulamentaria conferida de acordo co apartado segundo do referido artigo, estarán excluídas da obriga de facturar por medios electrónicos a este Concello as facturas de ata un importe de 5.000 € impostos incluídos. Igualmente quedan excluídas as facturas emitidas polos provedores ós servizos no exterior, ata que ditas facturas poidan satisfacer os requirimentos para a súa presentación a través do punto xeral de entrada de facturas electrónicas, de acordo coa valoración do Ministerio de Facenda e Administracións Públicas, e os servizos no exterior dispoñan dos medios e sistemas apropiados para a súa recepción en ditos servizos. Cee, 23 de xaneiro de 2015. A alcaldesa Zaira Rodríguez Pérez
12/02/2015 | Administración LocalMunicipal
Ames
Cese de persoal eventual de gabinete da Alcaldía

Por esta Alcaldía, con data 28 de xaneiro de 2015, mediante Decreto núm.134/2015 resolveuse o cese a todos os efectos de Angeles Lucia Danylo Palizas Diaz Cano, con DNI XXXXXXXXX, como persoal eventual no posto de traballo de confianza de administrativa de gabinete de Alcaldía, cargo para o que fora nomeada polo Decreto de Alcaldía 2513/2014, de 4 de decembro de 2014. O que se fai público para xeral coñecemento e en cumprimento do establecido na lexislación vixente. Ames, 28 de xaneiro de 2015 O alcalde Santiago V. Amor Barreiro
12/02/2015 | Administración LocalMunicipal
Cabanas
Aprobación definitiva da modificación da RPT

EDICTO Aprobada definitivamente polo Pleno da Corporación a modificación da relación de postos de traballo, posto de arquitecto e posto de técnico emprego e desenvolvemento local do Concello de Cabanas en virtude do acordo adoptado en sesión extraordinaria realizada o día 31 de decembro de 2014, faise público que as modificacións aprobadas son as seguintes: Posto arquitecto: asígnaselle complemento produtividade na contía de 66,13 euros mes. Posto de técnico emprego e desenvolvemento local: engádense as funcións de colaboración na tramitación e xestión de expedientes de contratación de obras e servizos, axudas e subvencións, fixando o complemento de posto na contía de 284,08 euros/mes e a contía do complemento de produtividade en 66,13 euros/mes. Cabanas, 2 de febreiro de 2015. O alcalde Asdo.: Germán Castrillón Permuy
12/02/2015 | Administración LocalMunicipal
Santa Comba
Baixas de oficio por inscrición indebida no padrón municipal de habitantes

DECRETO N.º BAIXAS INSCRICIÓN INDEBIDA NO PADRÓN MUNICIPAL DE HABITANTES Incoados expedientes para proceder ás baixas de oficio por inscrición indebida das persoas que a continuaciòn se relacionan, que constan inscritas no padrón municipal de habitantes deste Concello non tendo a residencia habitual no mesmo. – LINO MALVIDO HAMMAR, decreto de data 10 de setembro de 2014. – ESTHER MARIA MUREZ BOURASSI SILVA, decreto de data 6 de outubro de 2014. – JOSEFA ISABEL BOSWELL GAVRUS, decreto de data 14 de outubro de 2014. – ANTONIA RAQUEL LUZ ISABEL CHAGUAY EL KHAYATI, decreto de data 14 de outubro de 2014. – SEZEN ALIM, decreto de data 6 de outubro de 2014. – Iniciales da menor: F. I. A (decreto de data 6 de outubro de 2014). Domicilio no que causa baixa: Avda. Brasil, n.º 21-2.º, Santa Comba. Nome e apelidos dos representantes legais: Antonia Aurora Walter Daniel Claros Gomez de Cadiz. – Iniciales da menor: D. I. A (decreto de data 6 de outubro de 2014). Domicilio no que causa baixa: Avenida Brasil n.º 21 – 2.º, Santa Comba. Nome e apelidos dos representantes legais: Antonia Aurora Walter Daniel Claros Gomez de Cadiz. Intentada a notificación persoal aos interesados, no último domicilio no que figuraban empadroados, e non puidéndose practicar e téndolle concedido o trámite de audiencia sen que se recibise alegación algunha por parte dos mesmos ao referido expediente, segundo os anuncios publicados no B. O. P.; – LINO MALVIDO HAMMAR, B. O. P.194, de data 10 de outubro de 2014. – ESTHER MARIA MUREZ BOURASSI SILVA, B. O. P.210, de data 3 de novembro de 2014. – JOSEFA ISABEL BOSWELL GAVRUS, B. O. P.210 de data 3 de novembro de 2014. – ANTONIA RAQUEL LUZ ISABEL CHAGUAY EL KHAYATI, B. O. P.210 de data 3 de novembro de 2014. – SEZEN ALIM, no seu nome e en representación dos menores de idade con iniciales F. I. A – D. LUIS SAUL SAKY SCHUBERT, B. O. P.210 de data 3 de novembro de 2014. Vistos os artigos 54 e 72 do Regulamento de poboación e demarcación territorial das entidades locais, aprobado polo Real Decreto 1690/1986, de 11 de xullo. Acordándose na sesión do día 17 de decembro de 2014 da Sección Provincial do Consello de Empadroamento da Coruña, da que se nos comunica mediante escrito de data 22 de decembro de 2014, rexistro de entrada número 292/15-01-2015, no que se informan favorablemente as devanditas baixas de oficio por seguirse todos os trámites establecidos na Resolución de 1 de abril de 1997, apartado II-1-c.2 para as baixas de oficio. Esta alcaldia, RESOLVE Primeiro.– Proceder ás baixas de oficio por inscripción indebida no Padrón municipal de habitantes das personas enriba relacionadas, no día da data. Segundo. –Notificar a presente resolución aos interesados. No suposto de non poder notificarse publicarase no Boletín Oficial da Provincia e no taboleiro de anuncios do concello. Santa Comba, a tres de febreiro de dous mil quince A secretaria xeral A alcaldesa (Art.2 R. D. 1174/87 R. X. F. H. N.) María Josefa Pose Rodríguez Cristina Alonso Losada
12/02/2015 | Administración LocalMunicipal
Ames
Aprobación inicial do Regulamento do Cemiterio municipal do Concello de Ames

En sesión plenaria de 29 de xaneiro de 2015 prestouse aprobación inicial ao Regulamento do Cemiterio municipal do Concello de Ames Mediante o presente anuncio dito acordo de aprobación inicial sométese a exposición pública por prazo de 30 días hábiles a efectos de exame e reclamacións. Para o suposto de non presentarse reclamacións, o acordo de aprobación inicial quedará elevado a definitivo de forma automática. Ames, 3 de febreiro de 2015 O alcalde Santiago V. Amor Barreiro
12/02/2015 | Administración LocalMunicipal
Ferrol
Urbanismo
Notificación decreto apercibimento a Obras y Proyectos Marbe, SL, expediente OE 80/2013, Espartero 25

Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do decreto do 20.01.2015 de apercibimento do expediente OE 80/13, como os interesados no procedemento son descoñecidos, ignorase o lugar e o medio, procédese á súa práctica mediante anuncio no taboleiro de editos do concello do último domicilio coñecido e no Boletín Oficial da Provincia para coñecemento dos interesados. “PRIMEIRO.- Apercibir a OBRAS Y PROYECTOS MARBE, SL como propietario do inmoble sito na rúa Espartero 25, que no caso de que non remate de cumprimentar o ordenado no decreto de data 28.05.2014, acordarase a execución forzosa mediante a imposición de multas coercitivas de 300 a 6.000 euros, reiterables mensualmente tras a comprobación do non cumprimento do ordenado ata lograr o total cumprimento do ordenado, sen prexuízo de acordar a execución subsidiaria polo Concello, previa redacción do correspondente proxecto e con todos os custes inherentes a ela con cargo ao obrigado. Todo elo, sen prexuízo de esixir nos tribunais da orde penal as posibles responsabilidades por delito de desobediencia á autoridade, tipificado no art.556 do Código Penal. SEGUNDO.- Que, con carácter previo ao acordo de execución forzosa, se lle outorgue a OBRAS Y PROYECTOS MARBE, SL un prazo de DEZ DÍAS para que, unha vez notificadas as actuacións practicadas, poida alegar e achegar os documentos e xustificacións que estime pertinentes”. O presente escrito trátase dun acto de execución doutro acto firme en vía administrativa, polo que non cabe interpoñer contra el recurso ningún. Ferrol, 3 de febreiro de 2015 O concelleiro delegado de Urbanismo, Infraestruturas e Contratación, por delegación da Alcaldía de 30.04.2013 (BOP 16.05.2013) Asdo.: Guillermo Evia Pérez
12/02/2015 | Administración LocalMunicipal
Ames
Delegación de funcións da Alcaldía para o día 23/01/2015

Mediante Decreto desta Alcaldía 93/2015, de 22 de xaneiro de 2015, delegouse a totalidade das funcións da Alcaldía do día 23 de xaneiro de 2015 na primeira tenente de alcalde Mª Eugenia Martín Vicente coas excepción previstas no artigo 48 do Real Decreto 2568/1986 de 28 de novembro polo que se aproba o Regulamento de Organización e Funcionamento das Entidades Locais. O que se publica de conformidade co disposto na lexislación vixente. Ames, 22 de xaneiro de 2015 O alcalde Santiago V. Amor Barreiro
12/02/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
Dh. W15.46833. Execución de proxecto. Concello de San Sadurniño

Concello de San Sadurniño, solicita de Augas de Galicia por atoparse nas marxes do río s/d, a autorización de obras, no lugar de entre o pozo de lamas (Igrexafeita) e Pereiras (Na, parroquia de Naraío (Santa María), Concello de San Sadurniño (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.46833. As obras solicitadas consisten na execución do anteproxecto de:”Acondicionamento e sinalización dos camiños das beiras do río Castro”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de San Sadurniño ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 26 de xaneiro de 2015 O xefe do servizo territorial Néstor Rodríguez Arias
12/02/2015 | Administración LocalMunicipal
Narón
Departamento de Obras e Urbanismo
Notificación por comparecencia CPO-172/2014

ANUNCIO De conformidade co disposto no artigo 59.5 da Lei 30/1992, do 26 de novembro, de réxime xurídico das administración públicas e do procedemento administrativo común, modificada pola Lei 4/1999, do 13 de xaneiro, despois de intentada a notificación persoal por dúas veces, emprázase ao interesado que se sinalan no anexo para ser notificado por comparecencia. A solicitude de subsanación de defectos foi asinada polo secretario xeral deste Concello. A comparecencia deberá efectuarse no prazo de dez días contados dende o seguinte ao da publicación deste anuncio, perante o Departamento de Urbanismo do Concello de Narón (6.º andar), con enderezo na praza de Galicia, s/n, en horario de 8.30 a 13.30 horas, de luns a venres. Logo de transcorrer o dito prazo sen efectuarse a comparecencia, a notificación entenderase producida dende o día seguinte ao do vencemento do prazo sinalado para comparecer. Narón, 5 de febreiro de 2015. O alcalde José M. Blanco Suárez ANEXO
12/02/2015 | Administración LocalMunicipal
Ames
Edicto non notificados dec.24/2015. Hrdos. de Santiago Baliña Vidal

De conformidade co disposto no artigo 61 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, despois de intentada a notificación persoal dúas veces, emprázase aos interesados que se sinalan no anexo para notificárselles a comparecencia. A comparecencia deberá efectuarse no prazo de dez días contados desde o seguinte ao da publicación deste anuncio nas oficinas dos servizos de urbanismo do Concello de Ames, situadas na rúa Alcalde Lorenzo, nº 2, 1º, Bertamiráns, das 9.00 ás 14.00 horas, de luns a venres. Unha vez transcorrido o dito prazo sen efectuarse a comparecencia, a notificación entenderase producida dende o día seguinte. Ames, 3 de febreiro de 2015 O alcalde Santiago V. Amor Barreiro Acto notificado: Orde de execución por motivos de seguridade, salubridade e ornato público. Decreto 24/2015. Interesado: Hrdos. de Santiago Baliña Vidal
12/02/2015 | Administración LocalMunicipal
Melide
Elección de xuíz de paz de Melide

Dando cumprimento á providencia da Alcaldía de data 30 de xaneiro de 2015 co fin de proceder á nova elección de xuíz de paz titular deste municipio, segundo o disposto na lexislación vixente, ábrese a seguinte convocatoria: Elección de xuíz de paz titular deste municipio No Rexistro Xeral deste Concello, na Casa do Concello, en horario das 09.00 a 13.00 h, durante os 15 días hábiles seguintes á publicación deste edicto no BOP. Ser español, maior de idade e non estar incurso en ningunha das causas de incapacidade establecidas no artigo 303 da Lei orgánica do poder xudicial. a) Certificación de nacemento ou fotocopia autenticada do DNI b) Declaración de non estar incurso en ningunha das causas de incapacidade establecidas no artigo 303 da Lei orgánica do poder xudicial c) Certificado do Rexistro Central de Penados e Rebeldes, e declaración complementaria á que fai referencia no artigo 2 da Lei 68/80, no punto 1. a), referente a se se atopa inculpado ou procesado. d) Xustificación dos méritos que alegue o solicitante. O que se fai público para xeral coñecemento. Melide, 4 de febreiro de 2015 A ALCALDESA María Ángeles Vázquez Mejuto
12/02/2015 | Administración LocalMunicipal
Coristanco
Nomeamento de funcionario

En data 02/12/2014 pola alcaldía do Concello de Coristanco procedeuse a ditarse o decreto que a continuación se transcribe: Finalizado o procedemento selectivo, efectuado mediante concurso-oposición, para cubrir unha praza de Oficial de Policía Local por promoción interna. Visto que D. Manuel Barrigón Lorenzo, con núm. de D. N. I.XXXXXXXXX foi nomeado funcionario en prácticas, Oficial Policía Local, por Resolución de Alcaldía de data 15 de decembro de 2011. Considerando que superou satisfactoriamente o curso de formación e o período de prácticas e que a Academia Galega de Seguridade pública con data 31 de outubro de 2014 emitiu informe favorable de superación do curso de capacitación para a categoría de oficial do corpos de policía local de Galicia. En virtude do disposto no art.41 a) do Real Decreto 2568/86, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais e 137 do Real Decreto Lexislativo 781/86, do 18 de abril, do Texto Refundido de Réxime Local, Primeiro.- Nomear Oficial de Policía Local deste Concello, funcionario de carreira, a D. Mario Francisco Manuel Silvestre Serrejon Mondelo, con núm. de D. N. I.XXXXXXXXX. Segundo.- Requerir a D. Mario Francisco Manuel Silvestre Serrejon Mondelo para que no prazo de un mes tome posesión do posto de traballo, entendéndose decaído no seu dereito se non o fixera. Terceiro.- Publicar a presente resolución. Coristanco, 4 de decembro de 2014. O alcalde Antonio Pensado Plágaro
12/02/2015 | Administración LocalMunicipal
Cee
Expediente sancionador 5/2014

Visto o expediente sancionador 5/2014 incoado por este Concello a Maria Placida Leal del Ojo Terrero, con DNI XXXXXXXXX, por resolución de alcaldía de data 4 de decembro de 2014, por desobedecer os mandatos da autoridade ou dos axentes, alteración da seguridade colectiva e orixinar desordes nas vías públicas, aprobouse a liquidación provisional practicada por importe de 150 €, dando traslado de dita resolución ao interesado, informándolle que o citado importe debe ser ingresado na conta que este Concello ten en calquera das entidades bancarias que se indican deseguido: BANCO SABADELL GALLEGO: ES75-0046-0251-69-0000010540 ABANCA: ES46-2080-0022-08-3110000014 LA CAIXA: ES54-2100-5460-30-0200003363 O pagamento do importe da liquidación farase efectivo dentro dos prazos fixados no artigo 63 da Lei Tributaria. As débedas resultantes de liquidacións practicadas pola Administración deberán pagarse: a) As notificacións realizadas entre os días 1 e 15 de cada mes, dende a data de notificación ata o día 29 do mes seguinte ou o inmediato hábil posterior. b) As notificacións realizadas entre os días 16 e último de cada mes, dende a data de notificación ata o día 5 do segundo mes posterior, ou o inmediato hábil seguinte. Non sendo posible realizar a práctica da notificación no domicilio do interesado, comunícaselle a devandita resolución por medio deste anuncio, segundo o establecido no artigo 59.5 da Lei 30/1992, de 26 de novembro, informándolle que contra a referida liquidación practicada poderá interpoñer recurso de reposición, previo ao contencioso administrativo, ante o mesmo órgano que dictou este acordo no prazo dun mes contando a partir do día seguinte ao da súa notificación. Dito recurso de reposición exercitable en función do previsto no artigo 108 da Lei 7/1985, de 2 de abril, Reguladora das Bases de Réxime Local, e do artigo 14 do Real Decreto Lexislativo 2/2004, de 4 de marzo, polo que se aproba o texto refundido da Lei Reguladora de Facendas Locais, entenderase desestimado si, no praxo dun mes dende a súa interposición, non fora resolta expresamente. Cee, 2 de febreiro de 2015 A alcaldesa Zaira Rodríguez Pérez
12/02/2015 | Administración LocalMunicipal
Arteixo
Urbanismo
Notificación a dona Virtudes García Rodríguez (expte.31/2014. OCD)

De conformidade co disposto polos artigos 59.5 e 61 da Lei 30/1992, de 26 de novembro, de réxime xurídico das administracións públicas e do procedemento administrativo común, e toda vez que foi intentada sen éxito a notificación persoal, notifícase a: - DONA DESSIRE FERNANDEZ ALBA MAZAOUI, con último domicilio coñecido no Concello de Oleiros que por Resolución da Alcaldía nº 2405/2014 de data 23/12/2014 aprobouse definitivamente o expediente de ocupación directa para a obtención dos terreos dotacionais públicos no ámbito das UA 8 e UA 49 (expte.31/2014. OCD). A interesada poderá comparecer, no prazo de dez días hábiles, contados dende o seguinte ao da publicación deste anuncio, nas oficinas do Departamento de Urbanismo, sitas no edificio do Concello, Praza Alcalde Ramón Dopico nº 1, en horario de 09:00 a 14:00 horas de luns a venres, para o coñecemento íntegro da mencionada Resolución e constancia de tal coñecemento. Arteixo, 03 de febreiro de 2015 O Alcalde – Presidente (Por Delegación Decreto nº 989/2011 de data 21/06/2011) Asdo.: Luís Alberto Castro Calvete Concelleiro de Urbanismo
12/02/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
Información pública

Hidroeléctrica de Laracha, S. L, solicita de Augas de Galicia por atoparse nas marxes do río s/d, a autorización de obras, no lugar de O Toural, parroquia de Coiro (San Xián), Concello de Laracha (A) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.47009. As obras solicitadas consisten na execución do proxecto de: “ Centro de seccionamento de Toural”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Laracha (A) ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 26 de xaneiro de 2015 O xefe do servizo territorial Néstor Rodríguez Arias
12/02/2015 | Administración LocalMunicipal
Ames
Corrección material de erros no anuncio publicado o 26/12/2014 sobre emprazamento no procedemento ordinario 4421/2013

No anuncio publicado no Boletín Oficial da Provincia, número 247, de 26 de decembro do 2014, sobre notificación emprazamento no procedemento ordinario 4421/2013, aos posibles interesados no referido ao procedemento aos que non foi posible realizar notificación domiciliaria, observase un erro material no apelido dun dos posibles interesados. Así onde di: Ivan Yordanov Zorzi Lladonet debe dicir Zaka Leandrez Baño. Ames, 16 de xaneiro de 2015 O alcalde Santiago V. Amor Barreiro
12/02/2015 | Administración LocalMunicipal
Cedeira
Anuncio padrón de auga e sumidoiros do cuatro trimestre 2014

Mediante o acordo da Xunta de Goberno Local de data 28.01.2015 foi aprobado o padrón de subscritores correspondente ao 4º trimestre do ano 2014 pola subministración de auga e sumidoiros por un total xeral de contratos de 4.015 e un importe total de 169.762,96 €. O que se publica coa finalidade de que as persoas e entidades interesadas poidan presentar as reclamacións que xulguen oportunas no prazo de quince días dende a publicación deste anuncio no Boletín Oficial da Provincia. Asemade no recibo da auga inclúese o Canon da Auga, e igualmente advírtese ao contribuínte de que a falta de pago no período voluntario sinalado suporá a esixencia do canon da auga directamente ao contribuínte pola vía de constrinximento pola Consellería competente en materia de facenda da Xunta de Galicia e asemade, indícase que a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende que se entenda producida a notificación. Cedeira, 2 de febrero de 2015 O Alcalde, Luis Rubido Ramonde
12/02/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
Información pública

Concello de Fene, solicita de Augas de Galicia por atoparse nas marxes do río Baa, a autorización de obras, no lugar de rúa da Unión, parroquia de Maniños (San Salvador), Concello de Fene (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.47406. As obras solicitadas consisten na execución do proxecto de: “Mellora do saneamento da rúa Unión (Maniños)”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Fene ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 27 de xaneiro de 2015 O xefe do servizo territorial Néstor Rodríguez Arias
12/02/2015 | Administración LocalMunicipal
Cabanas
Aprobación definitiva do orzamento municipal 2015

E D I C T O Aprobado definitivamente polo Pleno da Corporación o orzamento municipal para o exercicio económico de 2015, por acordo adoptado na sesión realizada o día 31 de decembro de 2014, no cumprimento do disposto no artigo 169.3 do texto refundido da Lei Reguladora das Facendas Locais, faise público que dito orzamento ascende, tanto en ingresos coma en gastos, a contía de dous millóns setecentos oitenta e cinco mil cento quince ( 2.785.115,00) euros, correspondendo a cada capítulo as cantidades que a continuación se expresan, segundo o seguinte detalle: ESTADO DE GASTOS ESTADO DE INGRESOS Na la referida sesión tamén quedou aprobado o cadro de persoal coa relación de postos de traballo para o presente exercicio que, de acordo co que preceptúa o artigo 127 do Real Decreto Lexislativo 781/1986, de 18 de abril, reprodúcense a continuación: CADRO DE PERSOAL DO CONCELLO DE CABANAS PARA 2015 A) FUNCIONARIOS DE CARREIRA B) PERSOAL LABORAL PERMANENTE C) PERSOAL LABORAL DE DURACIÓN DETERMINADA De acordo coo establecido no artigo 171.1 do texto refundido da Lei Reguladora das Facendas Locais, contra a aprobación definitiva do orzamento poderase interpoñer directamente recurso contencioso-administrativo, na forma e prazos que establece a Lei 29/1998, de 13 de xullo, Reguladora da Xurisdicción Contencioso-Administrativa. Cabanas, 2 de febreiro de 2015. O alcalde-presidente Asdo.: Germán Castrillón Permuy
12/02/2015 | Administración LocalMunicipal
Cabana de Bergantiños
Aprobación do padrón fiscal da taxa pola prestación do servizo de axuda no fogar no mes de decembro de 2014

EDICTO DE APROBACIÓN DO PADRÓN FISCAL DA TAXA POLA PRESTACIÓN DO SERVIZO DE AXUDA NO FOGAR Con data 5 de xaneiro de 2015, o alcalde, D. José Muiño Domínguez, ditou a seguinte resolución: “Vista a Ordenanza fiscal reguladora da taxa polo servizo de axuda no fogar que foi publicado no BOP n.º 135, do 17 de xullo de 2014. Visto o informe da traballadora social do Concello, Dna. Mariana Rosario Calcy Bousfiha, no que detalla a relación de persoas usuarias do servizo, a súa capacidade económica e o número de horas que foron atendidas no mes de decembro de 2014. Elaborados os padróns mensuais que conteñen as liquidacións da taxa pola prestación do servizo do SAF no mes de decembro/2014, en base aos datos facilitados pola traballadora social do Concello. Tendo en conta o establecido no artigo 21.1. f) da Lei 7/1985, reguladora das bases de réxime local, que atribúe a esta Alcaldía o desenrrolo da xestión económica de acordo co orzamento aprobado RESOLVO: PRIMEIRO.–Aprobar o padrón mensual da taxa pola prestación do servizo de axuda no fogar correspondentes ao mes de decembro de 2014. O padrón correspondente ao mes de decembro consta de 43 contribuíntes ( 21 de libre concurrencia e 22 de dependencia) e un importe total de 1.923,42 € (376,13 € usuarios de libre concurrencia e 1.547,29 € usuarios de dependencia). SEGUNDO.–Expoñer ao público os padróns aprobados, mediante a publicación de edicto no BOP e no taboleiro de anuncios do Concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. TERCEIRO.–O prazo de cobro en período voluntario será de 2 meses dende a publicacion do edicto de aprobación, transcurrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. CUARTO.–Contra as liquidacións incorporadas aos padróns, os interesados poderán interpor recurso preceptivo de reposición ante o Sr. alcalde-presidente, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución. Cabana de Bergantiños, 5 de xaneiro de 2015. O alcalde Asdo.: José Muiño Domínguez
12/02/2015 | Administración LocalMunicipal
Arteixo
Urbanismo
Expediente sancionador Juan Carlos Morante Lafuente (Expte. PS 14/14 CC)

Refª.: LACC/mjc Tentada a notificación dos actos á persoa que despois se dirá e non sendo posíbel practicar a mesma, en virtude do disposto polo artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común (LRX – PAC), notifícase a: - JUAN CARLOS MORANTE LAFUENTE, con último enderezo no Concello de ARTEIXO. Que foi dictada proposta de resolucion pola instructora do procedemento sancionador no expediente referenciado do Concello de Arteixo, no día 19 de xaneiro de 2015, na que se dispón o seguinte: “Impoñer a don Denis Antonio Ceausescu Campdera (DNI nº 00396976-L), a sanción de setecentos cincoenta euros con un céntimo (750,01 €) como autor da infracción administrativa grave tipificada no artigo 55.2 da Ordenanza municipal de policía, bo goberno e medidas para fomentar e garantir a convivencia cidadá no espazo público do Concello de Arteixo. Remitir a proposta de resolución formulada coas actuacións precedentes á Alcaldía para a inmediata resolución. Comunicar ao interesado que consonte o artigo 82.2 da Ordenanza municipal de policía, bo goberno e medidas para fomentar e garantir a convivencia cidadá no espazo público do Concello de Arteixo que o/s presunto/s infractor/es poden recoñecer a súa responsabilidade mediante o pagamento das sancións de multa cunha redución do vinte por cento do importe da sanción que apareza na proposta de resolución. Arteixo, 19 de xaneiro de 2015 A instructora Sienna Khalfaoui Cosp Pónselle de manifesto o expediente incoado ó efecto, en trámite de audiencia, concedéndolle un prazo de QIAN LENDINEZ JADIANI, contados a partir do seguinte a aquel en que teña lugar a notificación para formular alegacións e presentar os documentos e informes que estime pertinentes. A presente proposta que é un acto administrativo de trámite, non decisorio, é ininpugnable polo que non cabe recurso algún; sen prexuizo de impugnar no seu día a decisión que poña fin o mesmo, se é contraria os seus dereitos” Arteixo, 27 de xaneiro de 2015 O Alcalde-Presidente (Por delegación, resolución núm.989/11) Luis Alberto Castro Calvete Concelleiro de urbanismo
12/02/2015 | Administración LocalMunicipal
Zas
Aprobación inicial da rectificación do inventario municipal de bens e dereitos e información pública

Expediente n.º 2Binv/Tnt1/S/2015 Parcela sita en CR/Carretera de Santiago, 73 deste termo municipal, cunha extensión en escritura pública de 1.296 metros cadrados, e segundo informe técnico pericial obrante no expediente, unha superficie real de 1.601,70 metros cadrados, e cos seguintes lindeiros, norte, camiño sen nome, sur estrada de Santiago, este, María Silvade Esmorís, José Silvalde e oeste, Manuel Espasandín Courto, America Carmen Kleiner Ger, prado. Referencia Catastral: 7617913NH0771N0001PE Parcela destinada á construcción de centro de día municipal, segundo acordo de adquisición. (Decreto 22/10/2008 e contrato administrativo especial de 28/10/2008) Anexo 1: ficha do inmoble de data 19/01/2015 Anexo 2: certificación catastral descriptiva e gráfica de data 19/01/2015 Anexo 3: Nota simple informativa negativa do Rexistro da Propiedade de Corcubión de 21/04/2014 Sométese a información pública o antedito expediente, durante o prazo de vinte (20) días hábiles a contar dende o seguinte ao da publicación deste anuncio no Boletín Oficial da Provincia, ao efecto da presentación de eventuais alegacións consonte establece o artigo 86 da Lei 30/1992 de 26 de novembro, de Réxime Xurídico das Administracións Públicas e do Procedemento administrativo común. Zas, a 5 de febrero de 2015. O Alcalde Don Manuel Muíño Espasandín.
12/02/2015 | Administración LocalMunicipal
Vedra
Secretaría-Intervención
Notificación titulares terreos por domicilio descoñecido

En cumprimento do disposto nos art.9 e 199 da Lei 9/2022, de 30 de decembro, de ordenación Urbanística e protección do medio rural de Galicia, os titulares de terreos están obrigados a proceder á limpeza e acondicionamento dos mesmos, o que se fai público para coñecemento dos interesados, que se relacionan ao pé deste anuncio, aos que debe servir de notificación, por resultar o seu domicilio descoñecido, informándolles de que: No prazo de DEZ (10) DÍAS, contados a partir da publicación deste anuncio no Boletín Oficial da Provincia, pode comparecer no Departamento de Urbanismo deste concello, emprazado na Avda. M. M. Gómez, 1 (Vedra), para alegar cantos extremos estime pertinentes en orden á defensa dos seus dereitos e intereses, facéndolles saber que do contrario, o concello procederá á imposición de multas coercitivas de 300 a 6.000 euros, reiterables ata lograr a execución das actuacións de limpeza ordenadas, ou á execución subsidiaria para manter o terreo nas debidas condicións de hixiene, seguridade, salubridade e ornato públicos. Vedra, 4 de febreiro de 2015. O ALCALDE, Carlos Martínez Carrillo
12/02/2015 | Administración LocalConsorcios
Consorcio As Mariñas
Anuncio aprobación inicial do padrón fiscal da taxa pola recollida de residuos sólidos urbanos correspondente o segundo semestre do ano 2014, que rexerá para os Concellos de Abegondo, Arteixo, Bergondo, Betanzos, Carral e Sada

O Presidente do Consorcio “As Mariñas” mediante resolución de data 02/02/2015, aprobou inicialmente o Padrón fiscal da taxa pola recollida de residuos sólidos urbanos correspondente ó segundo semestre do ano 2014, que rexerá para os concellos de Abegondo, Arteixo, Bergondo, Betanzos, Carral e Sada. O Padrón quedará exposto ó público na Sede do Consorcio, sita no Lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004 de 5 de marzo polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, de 2 de abril, reguladora das bases do réxime local, -modificado pola Lei 57/2003, de 16 de decembro- e 19 do Real Decreto Lexislativo 2/2004 de 5 de marzo. As reclamacións, dirixidas ó Consorcio, poderán presentarse no rexistro xeral dos concellos arriba citados. O presente Padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 03 de febreiro de 2015 O Presidente José Antonio Santiso Miramontes
03/02/2015 | Administración LocalMunicipal
Ferrol
Secretaría Xeral
Substitución da Alcaldía o día 28-01-2015

Dado que teño que ausentarme do Concello, o día 28 de xaneiro de 2015, e coa finalidade de cumprir o exposto no artigo 47 do Regulamento de organización, funcionamento e réxime xurídico sobre substitucións na función da Alcaldía, é polo que nomeo a D. Arcadio Manuel De Bien Barani, para que me substitúa durante a miña ausencia. Así o manda e asina o Ilmo. Sr. Alcalde-Presidente do Concello de Ferrol no Pazo Municipal a vinte e tres de xaneiro de dous mil quince. O Alcalde Don Jose Manuel Rey Varela
03/02/2015 | Administración LocalMunicipal
Ordes
Aprobación inicial do orzamento municipal 2015

EDCITO Información pública: aprobación inicial do orzamento municipal para o exercicio 2015 O Pleno Corporativo, en sesión extraordinaria celebrada o día 25 de xaneiro de 2015, aprobou inicialmente o orzamento xeral do Concello para o ano 2015, así como o cadro de persoal para o dito exercicio. De conformidade co establecido nas artigos 112.3 da Lei 7/1985, de 2 de abril, e 169.1 do Real Decreto Lexislativo 2/2004, do 5 de marzo, o citado expediente exponse ao público na Secretaría municipal polo prazo de quince días hábiles, a contar dende o seguinte ao de inserción do presente anuncio no Boletín Oficial de Provincia, con fin de que os interesados poida realizar as reclamacións que estime oportunas. O orzamento e a documentación anexa consideraranse definitivamente aprobados se durante o citado prazo non se tiveran presentado reclamacións. En caso contrario, o Pleno disporá dun prazo dun mes para resolvelas. Ordes, 25 de xaneiro de 2015. O alcalde-presidente Manuel Regos Boquete
03/02/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.29322. José Ramón Sampedro Veiga e Manuel Sampedro Lois. Concello de Rois

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 21 de xaneiro de 2015 e como resultado do expediente incoado ó efecto, outorgóuselle a Jesus Felix Andrieux Woolf e a Maria Peregrina Fabia Gomez Espinosa Omoregbe unha concesión de 12.051,57 m3 anuais de auga que procede de tres mananciais situados no lugar de Quintáns, na parroquia de Urdilde (Santa María), no concello de Rois (A Coruña), con destino a uso gandeiro e rega. Número Expte.: DH. A15.29322 Santiago de Compostela, 21 de xaneiro de 2015 A xefa do Servizo de Tramitación Técnico-Administrativa do Dominio Público Hidráulico Mariuta Phelps Gomez de Segura
03/02/2015 | Administración LocalMancomunidades
Mancomunidade de Concellos da Comarca de Ferrol
Notificación a Maite Cano González, propietaria do can con número de microchip 724098101154555 que foi recollido o día 19 de xaneiro polo servizo de recollida do Refuxio de Mougá cando circulaba libremente pola vía pública no concello de Ferrol

EDICTO Por medio do presente anuncio, notificase a LAUREN ELIZABETH AINHOA NEREA EL BAGDADI STANCOI, propietaria do can con número de microchip 724098101154555 que foi recollido o día 19 de xaneiro polo servizo de recollida do Refuxio de Mougá cando circulaba libremente pola vía pública no concello de Ferrol, que terá un prazo de dez días (10), a partir da publicación do presente anuncio no Boletín Oficial de la Provincia (BOP) para recuperalos, previo aboamento dos custes establecidos na Ordenanza fiscal reguladora das taxas pola prestación do servizo de lacería, recollida, aloxamento e control de animais domésticos (BOP 124, 2 de xullo de 2013). Transcorrido dito prazo sen que o propietario compareza, o animal entenderase abandonado, en aplicación do previsto no artigo 11.3 da Lei 1/1993, do 13 de abril, de protección dos animais domésticos e salvaxes en catividade de Galicia. O propietario deberá poñerse en contacto co Refuxio de Mougá, como Centro de Recollida de Animais Abandonados da Mancomunidade de Concellos da Comarca de Ferrol, ubicado no lugar de Mougá, Esmelle, Ferrol. Teléfono 619 043 347. O que se fai público, de conformidade co disposto no art.59.5 da Lei 30/1992 de Réxime Xurídico das Administracións Públicas e Procedemento Administrativo Común, se practica notificación edictal. Ferrol, 23 de xaneiro de 2015. O presidente da Mancomunidade de Concellos da Comarca de Ferrol José Manuel Rey Varela